తెలుగులో ఎంతో మందిని కదిలించిన చిత్రం ‘శ్రీమంతుడు’. మహేష్-కొరటాల కాంబినేషన్లో వచ్చిన ఈ చిత్రం స్ఫూర్తితో చాలా మంది ప్రముఖులు గ్రామాలను దత్తత తీసుకోవడానికి ముందుకొచ్చిన విషయం తెలిసిందే. అయితే ఈ చిత్ర యూనిట్కు ఇప్పుడు నాంపల్లి కోర్టు సమన్లు జారీ చేసింది. కోర్టుకు హాజరు కావాలంటూ.. చిత్ర నిర్మాత నవీన్, దర్శకుడు కొరటాల శివ, హీరో మహేష్బాబులకు సమన్లు జారీ అయ్యాయి. శరత్చంద్ర అనే రచయిత వేసిన పిటిషన్తో కోర్టు సమన్లు జారీ చేసినట్టు తెలుస్తోంది. 2012లో ఓ మాసపత్రికలో ప్రచురించిన ‘చచ్చేంత ప్రేమ’ అనే తన నవల ఆధారంగానే ‘శ్రీమంతుడు’ సినిమా తీశారంటూ ఆ నవలకు సంబంధించిన కాపీలను కూడా కోర్టుకు సమర్పించారు. ఈ నేపథ్యంలో వాటన్నింటినీ పరిశీలించిన నాంపల్లి కోర్టు ‘శ్రీమంతుడు’ సినిమా టీంకు సమన్లు జారీ చేసింది.
telugulo entho mandini kadilinchina chitram ‘srimantudu’. mahesh-koratala combinationlo vachina ee chitram sphuurtithoo chala mandi pramukhulu graamaalanu dattata teesukoovadaaniki mundukochina vishayam telisinde. ayithe ee chitra unitku ippudu nampalli kortu samanlu jaarii chesindi. kortuku haajaru kaavaalantuu.. chitra nirmaata naveen, darsakudu koratala shiva, heero maheshbaabulaku samanlu jaarii ayyai. saratchandra ane rachayita vesina pititiontho kortu samanlu jaarii chesinattu telustondi. 2012loo oo maasapatrikalo prachurinchina ‘chachenta prema’ ane tana navala aadhaaramgaane ‘srimantudu’ sinima teesaarantuu aa navalaku sambandhinchina kaapeelanu kuudaa kortuku samarpinchaaru. ee nepathyamlo vaatannintinii pariseelinchina nampalli kortu ‘srimantudu’ sinima teenku samanlu jaarii chesindi.